В началото на 1860-те предната част на рова пред бастионите е запълнена с почва. През 1865 г. паркът е залесен с местни и екзотични видове дървета. Името на парка е дадено от елените, които живеят в него от около 1930 г. Хирвепарк не е засегнат тежко от Втората световна война. На 23 август 1987 г. MRP-AEG ("Molotov-Ribbentropi Pakti Avalikustamise Eesti Grupp", Естонска група за публикуване на пакта „Молотов-Рибентроп“) провежда първия протест срещу естонската комунистическа партия на хълма на четиридесет и осмата годишнина от подписването на пакта Рибентроп-Молотов, а по-късно са провеждани и други демонстрации (вж. „Пееща революция“) в подкрепа на естонската независимост, които изиграват огромна роля в историята на страната.